12. A Horvátországról szóló 2007. évi országjelentés (
- A 4. módosításról szóló szavazás előtt
Hannes Swoboda
előadó. - (DE) Tisztelt elnök úr, ha jól értem, a PPE-DE visszavonta a 4. módosítást, de a 8. bekezdésről két részletben szeretne szavazni, amelyet teljes mértékben támogatok. Az első rész addig tartana, hogy "a közvéleményre Horvátországban", a második rész pedig azzal kezdődne, hogy "sürgeti a horvát kormányt". Amint elmondtam, a 4. módosítás visszavonása azt jelentené, hogy a szavazást az említett két részletben tennénk meg.
(A szóbeli javaslat elfogadásra kerül)
- A 12. módosításról szóló szavazás előtt
Hannes Swoboda
előadó. - (DE) Tisztelt elnök úr, csak arról lenne szó, hogy helyettesítsük a "kitűz" szót a "kitűzött" szóval. Az idő tovább haladt, így a szót múlt időbe kell tenni.
- A 15 módosításról szóló szavazás előtt
Hannes Swoboda
előadó. - (DE) Tisztelt elnök úr, a Házban zajló tegnapi vita után kiderült, hogy a nagy többség valójában szívesen venné, ha kicserélnénk a "lehet" szót a "mindenesetre" kifejezésre. Ez tulajdonképpen széleskörű egyetértést teremtene a Házban, amely ebben az esetben nagyon fontos lenne.
Bernd Posselt
(DE) Tisztelt elnök úr, azt szeretném mondani, hogy ha ez a szóbeli módosítás elfogadásra kerülne, képviselőcsoportom Swoboda úr indítványa mellett szavazna, nem pedig ellene.
Elnök
Az viszont csak a szavazás után derülne ki, hogy elfogadásra került vagy sem.
(A szóbeli módosítás elfogadásra kerül)
